આ અંગે મળતી માહિતી અનુસાર સુરત જિલ્લાના બારડોલીના શાસ્ત્રી રોડ પર આવેલ પુંજન રો હાઉસમાં રહેતા અને મૂળ લાલચક્ર તા-કુર્થા, જી-અરવલ બિહારના મનોજકુમાર લાલદાસ યાદવ નાઓ ગત 12મી જૂનના રોજ તેમના પરિવાર સાથે બિહાર વતનમાં લગ્નપ્રસંગમાં ગયા હતા અને 3જી જુલાઇના રોજ પરત ફર્યા હતા ત્યારે તેમણે જોયું હતું કે તેમના બંધ મકાનના લોખંડના દરવાજાને મારેલ તાળું નકુચા સાથે તોડી નાંખ્યું હતું. તેમજ મુખ્ય દરવાજાનું તાળું હેન્ડલ સાથે તોડી નાંખી મકાનમાં પ્રવેશ કરી મકાનના કબાટનો લોક કોઈ સાધન વડે તોડી નાંખ્યો હતો. તેમજ ઘરનો તમામ સામાન વેર વિખેર કરી નાંખી મનોજભાઈના માતા પિતાના 45 વર્ષ જૂના સોનાના દાગીના સાડા ત્રણ તોલા કિંમત રૂ. 70,000 દોઢ કિલો ચાંદી કિંમત રૂ. 30,000 મળી કુલ 1 લાખ રૂપિયાના દાગીનાની ચોરી કરી જવાની ઘટના અંગે બારડોલી પોલીસ સ્ટેશનમાં ફરિયાદ નોંધાવતાં બારડોલી પોલીસે ગુનો નોંધી આગળની તપાસ હાથ ધરી છે.